Avertizare de Cod portocaliu de viscol în 21 de judeţe din ţară.
Meteorologii au emis, luni, o atenţionare cod portocaliu de viscol pentru 21 de judeţe din ţară. Vântul va sufla cu putere şi vizibilitatea va fi extrem de scăzută. În restul judeţelor va fi cod galben.
Meteorologii au emis, luni, o atenţionare cod portocaliu de viscol pentru 21 de judeţe din ţară. Vântul va sufla cu putere şi vizibilitatea va fi extrem de scăzută. În restul judeţelor va fi cod galben.Potrivit Administraţiei Naţionale de Meteorologie (ANM), codul portocaliu vizează judeţele Maramureş, Bistriţa-Năsăud, Suceava, Mureş, Neamţ, Bihor, Cluj, Alba, Hunedoara, Sibiu, Braşov, Covasna, Vrancea, Caraş-Severin, Mehedinţi, Dolj, Vâlcea, Argeş, Dâmboviţa, Prahova, Buzău.Codul portocaliu intră în vigoare luni, la ora 16.00 şi expiră marţi, la ora 8.00. În restul judeţelor, va fi în vigoare codul galben de viscol, vânt puternic şi vizibilitate redusă.Luni, între orele 10.00 – 16.00 este cod galben de vânt în cea mai mare parte a ţării, iar local în Oltenia, Transilvania, Moldova, nordul Crişanei şi sud-vestul Munteniei vor fi rafale de 55 – 70 km/h. În zona de munte vântul va avea intensificări cu viteze de 70 – 90 km/h, iar la altitudini de peste 1500 m, rafalele vor depăşi 90 – 110 km/h, vizibilitatea va fi redusă şi va fi viscol. Începând din orele după-amiezii, aria ninsorilor moderate cantitativ va cuprinde nord-vestul teritoriului şi local zona de munte.De la ora 16.00 până marţi la ora 8.00 este cod galben de vânt în cea mai mare parte a ţării. La munte vor fi rafale de 80 – 110 km/h, iar în Moldova, Transilvania şi sudul Olteniei viteza vântului va atinge 65 – 70 km/h şi pe arii restrânse 80 km/h. În celelalte regiuni vor fi intensificări locale şi temporare îndeosebi spre seară şi în prima parte a nopţii de luni spre marţi, cu viteze în general de 55 – 65 km/h. În zona de munte va ninge viscolit, local moderat cantitativ, îndeosebi la peste 1700 m, unde vizibilitatea se va reduce semnificativ. Ninsori viscolite se vor semnala local şi în jumătatea nordică a teritoriului.O altă alertă meteo vizează atenţionare cod galben de intensificări ale vântului, care intră în vigoare marţi, la ora 8.00 şi expiră la ora 20.00. Acest cod vizează Carpaţii Meridionali, îndeosebi zona înaltă, unde vor fi rafale de 90 – 110 km/h, viscolind ninsoarea, iar vizibilitatea va fi redusă. În Moldova, viteza vântului va atinge 60 – 85 km/h, iar în Transilvania, Dobrogea, sudul Olteniei şi local în Muntenia, 55 – 60 km/h.